એ જ રીતે શબ્દોની ગોઠવણી, શબ્દોને રજુ કરવાની રીત–શૈલી પણ મહત્ત્વની બને છે. સાવ સામાન્ય વાતને સર્જક પોતાની પ્રતીભા મુજબ એવી રીતે મુકી આપે છે કે વાત વાચકને ઝંકૃત કરી મુકે ! એ સીવાય પણ, “कांता संमिततयोपदेशयुजे”માં કહેવાયા મુજબ વહાલસોઈ પત્ની પતીદેવને ભાવતાં ભોજન જમાડતાં જમાડતાં પોતાના પ્રશ્નની રજુઆત એવી રીતે કરે કે ભાઈસાહેબ તરત સંમત થઈ જાય ! સર્જક પોતાની કળાકારીગરીથી સાધારણ લાગતી વાતનેય જે રીતે મુકે છે તેનું માહાત્મ્ય છે.